ธปท.ประมูลขายพันธบัตร 3.5 หมื่นล้านบาท
ธปท.เปิดประมูลขายพันธบัตรอายุ 14 วัน วงเงิน 3.5 หมื่นล้านบาท ในวันที่ 4 ก.ย.นี้
10 ก.ย. 2558

ธปท.เปิดประมูลขายพันธบัตรอายุ 14 วัน วงเงิน 3.5 หมื่นล้านบาท ในวันที่ 4 ก.ย.นี้  
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการประมูลพันธบัตรธนาคารแห่งประเทศไทย อายุไม่เกิน 15วันในเดือนก.ย. 2558 โดยเตรียมออกประมูลขายพันธบัตรรุ่น พ.30/14/58 วงเงิน 3.5 หมื่นล้านบาท อายุ 14 วัน ออกขายในวันที่ 4 ก.ย.นี้ ซึ่งพันธบัตรดังกล่าวมีกำหนดชำระเงินวันที่ 8ก.ย. 2558 และครบกำหนดในวันที่ 22 ก.ย. 2558
ทั้งนี้ การออกพันธบัตรของธปท.เป็นการดำเนินการตามปกติของธนาคารกลาง ในการดูแลสภาพคล่องในระบบตามปกติ เพื่อให้สภาพคล่องอยู่ในระดับที่เหมาะสม และสอดคล้องกับระดับอัตราดอกเบี้ยนโยบายในปัจจุบันที่ 1.5%